ྗེས་གཟུང་བ་དང་༔ བྱིན་གྱིས་བརླབ་པར་མཛད་དུ་གསོལ༔ ས་མ་ཡཱ་ན་ར་ཀན༔ དེ་

ནས་སློབ་བུས་འདི་སྐད་ཞུ༔ ཀྱཻ་བླ་མ་རྡོ་རྗེ་འཛིན༔ འཁོར་བ་མཐའ་མེད་རྒྱ་མཚོ་རུ༔ བྱིང་བའི་སྐྱབས་མེད་བདག་ལ་སྐྱོབ༔ བདག་ལ་རེ་ལྟོས་གཞན་ན་མེད༔ མཆོག་གི་ཐུགས་རྗེས་དབང་བསྐུར་སྩོལ༔
ཅེས་བརྗོད་སློབ་བུས་ལུས་བསྲངས་ཏེ༔ རང་ཉིད་པདྨ་འབྱུང་གནས་སྐུ༔ རྒྱན་དང་ཆ་ལུགས་གསལ་བ་ལ༔ རིག་འཛིན་ཡོངས་རྫོགས་འཁོར་གྱིས་བསྐོར༔ དེ་ལྟར་གསལ་བས་སྤྱན་དྲངས་ཏེ༔ ཛཿཧཱུྃ་བཾ་
ཧོས་གཉིས་མེད་བསྟིམ༔ དེ་ནས་བུམ་པ་ཐོགས་ལ་བསྐུར༔ ཧཱུྃ༔ བུམ་པ་ཆོས་སྐུ་སྟོང་གསལ་འཛིན་མེད་ལས༔ ལོངས་སྤྱོད་རྫོགས་སྐུ་ཞི་ཁྲོ་བཀའ་བརྒྱད་ལྷ༔ སྤྲུལ་སྐུ་རིག་འཛིན་ཡོངས་རྫོགས་འགྲོ་
དོན་མཛད༔ སྐུ་གསུམ་ལྷུན་གྲུབ་བུམ་པའི་དབང་བསྐུར་རོ༔ ཨོཾ་བུདྡྷ་བཛྲ་རཏྣ་པདྨ་ཀརྨ་གུ་རུ་ཀཱ་ལ་ཤ་ཨ་བྷི་རིཉྩ་ཧཱུྃ༔ དེ་ནས་རིག་འཛིན་ཡོངས་རྫོགས་ཀྱི༔ ཙཀྐ་ལིའི་དབང་བསྐུར་རོ༔ ཧཱུྃ༔ རང་བཞིན་
རྣམ་དག་ཆོས་ཀྱི་དབྱིངས་ཉིད་ལས༔ ཐིག་ལེ་ཉག་གཅིག་ཆོས་ཀྱི་སྐུ་རུ་ཤར༔ རང་བྱུང་ཡེ་ཤེས་འོད་གསལ་ཆེན་པོའི་ངང་༔ ཆོས་སྐུ་ཀུན་ཏུ་བཟང་པོའི་དབང་བསྐུར་རོ༔ ཨོཾ་ཧཱུྃ་མཧཱ་གུ་རུ་ཨ་བྷི་རིཉྩ་ཧཱུྃ༔
ཧཱུྃ༔ ཐམས་ཅད་རིག་པ་བྱང་ཆུབ་སེམས་ཀྱི་འོད༔ སྐུ་ལྔ་གསལ་འཚེར་བཀྲག་དང་གཟི་བརྗིད་ལྡན༔ ཡེ་ཤེས་རང་སྣང་ལྷུན་གྱིས་གྲུབ་པའི་སྐུ༔ ལོངས་སྐུ་རྒྱལ་བ་རིགས་ལྔས་དབང་བསྐུར་རོ༔ ཨོཾ་ཧཱུྃ་ཏྲཾ་

༄༅༔ ༔ཧྲཱི་ཨཿ ཨ་བྷི་རིཉྩ་ཧཱུྃ༔ ཐུགས་རྗེ་རྒྱུན་ཆད་མེད་པ་ཐབས་ཀྱིས་བཞེངས༔ ཁམས་གསུམ་སེམས་ཅན་ཀུན་གྱི་མགོན་གྱུར་པ༔ སྲིད་གསུམ་འགྲོ་བ་ཀུན་གྱི་གཉེན་གཅིག་པོ༔
གསང་བདག་སྤྲུལ་པའི་སྐུ་ཡིས་དབང་བསྐུར་རོ༔ ཨོཾ་བཛྲ་པཱ་ཎི་ཨ་བྷི་རིཉྩ་ཧཱུྃ༔ རང་བྱུང་ལྷུན་གྲུབ་རྫོགས་པ་ཆེན་པོའི་ངང་༔ དམིགས་གཏད་མེད་པས་ལྟ་བ་མཁའ་ལྟར་དག༔ སྐྱེ་འགག་མེད་པས་འཛིན་པ་
རང་སར་གྲོལ༔ དགའ་རབ་རྡོ་རྗེས་ལྟ་བའི་དབང་བསྐུར་ཅིག༔ མཧཱ་གུ་རུ་ཨ་བྷི་རིཉྩ་ཧཱུྃ༔ བློ་གྲོས་ཡངས་པས་ཏིང་འཛིན་འཕེལ་འགྲིབ་མེད༔ ཉོན་མོངས་རླབས་དང་བྲལ་བས་མི་གཡོ་བ༔ དམིགས་
མེད་རང་རིག་ངོ་བོ་ཡེ་རེ་གནས༔ ཤྲཱི་སིངྷས་བསྒོམ་པའི་དབང་བསྐུར་ཅིག༔ མཧཱ་གུ་རུ་ཨ་བྷི་རིཉྩ་ཧཱུྃ༔ འཛིན་ཆགས་མེད་པས་སྣང་སྲིད་ཐམས་ཅད་གྲོལ༔ ཐོགས་རྡུགས་མེད་པས་ཅི་ལའང་ཡ་མི་ང་༔
བླང་དོར་མེད་པས་རོལ་པ་ཆེན་པོའི་ངང་༔ རྒྱལ་པོ་ཛ་ཡི་སྤྱོད་པས་དབང་བསྐུར་ཅིག༔ མཧཱ་གུ་རུ་ཨ་བྷི་རིཉྩ་ཧཱུྃ༔ ཟག་མེད་སྤྲོས་བྲལ་ཐིག་ལེ་ཉག་གཅིག་ལ༔ ཡེ་ཤེས་ལོངས་སྐུ་མཚན་དཔེས་རབ་བརྒྱན་
ཅིང་༔ འཁོར་འདས་གཉིས་མེད་རང་རིག་སེམས་ལ་རྫོགས༔ ཨིནྡྲ་བྷུ་དྷི་འབྲས་བུས་དབང་བསྐུར་ཅིག༔ མཧཱ་གུ་རུ་ཨ་བྷི་རིཉྩ་ཧཱུྃ༔ མཉམ་ཉིད་དགོངས་པ་རྣམ་པར་དག་པ་ལ༔ ཐམས་ཅད་རང་རིག་བྱང་

ཆུབ་སེམས་ཀྱི་ངང་༔ ཡེ་ཤེས་རང་གསལ་འགག་པ་མེད་པར་གསལ༔ པདྨ་འབྱུང་གནས་ཐུགས་རྗེས་དབང་བསྐུར་ཅིག༔ མཧཱ་གུ་རུ་ཨ་བྷི་རིཉྩ་ཧཱུྃ༔ འཁོར་བ་ཐམས་ཅད་རིག་ན་སངས་རྒྱས་ཏེ༔ མ་རིག་
འཁྲུལ་པས་རྩོལ་བ་བྲལ་བས་སངས༔ གསེར་འགྱུར་རྩི་ལྟར་ཡེ་ཤེས་རང་གནས་མཐོང་༔ བྷི་མ་མི་ཏྲས་ཡོན་ཏན་དབང་བསྐུར་ཅིག༔ མཧཱ་གུ་རུ་ཨ་བྷི་རིཉྩ་ཧཱུྃ༔ ཐུགས་ཀྱི་རིག་འཛིན་རྡོ་རྗེ་སེམས་དཔའི་
སྲས༔ ཉི་ཟླ་ལྟ་བུར་མ་རིག་མུན་པ་སེལ༔ སྟོང་ཉིད་སྙིང་རྗེས་འགྲོ་བའི་དོན་མཛད་པ༔ ཧཱུྃ་ཆེན་ཀཱ་རས་ཐུགས་ཀྱི་དབང་བསྐུར་ཅིག༔ མཧཱ་གུ་རུ་ཨ་བྷི་རིཉྩ་ཧཱུྃ༔ སྐུ་ཡི་རིག་འཛིན་རྣམ་སྣང་མཛད་ཀྱི་སྲས༔
རི་རྒྱལ་ལྷུན་པོ་ལྟ་བུར་གཟི་བརྗིད་ཆེ༔ དྲག་ཤུལ་ཐབས་ཀྱིས་འགྲོ་བའི་དོན་མཛད་པའི༔ འཇམ་དཔལ་བཤེས་གཉེན་སྐུ་ཡི་དབང་བསྐུར་ཅིག༔ མཧཱ་གུ་རུ་ཨ་བྷི་རིཉྩ་ཧཱུྃ༔ གསུང་གི་རིག་འཛིན་སྣང་བ་མཐའ་
ཡས་སྲས༔ ཀ་ལ་པིང་ཀ་ལྟ་བུར་སྒྲ་དབྱངས་སྙན༔ ཞི་བ་བྱམས་པས་འགྲོ་བའི་དོན་མཛད་པའི༔ ནཱ་གརྫུ་ནས་གསུང་གི་དབང་བསྐུར་ཅིག༔ མཧཱ་གུ་རུ་ཨ་བྷི་རིཉྩ་ཧཱུྃ༔ འཕྲིན་ལས་རིག་འཛིན་རྡོ་རྗེ་གཞོན་
ནུའི་སྲས༔ འཇའ་ཚོན་ལྟ་བུར་འཕྲིན་ལས་སོ་སོར་གསལ༔ ལས་བཞི་ལྷུན་གྱིས་གྲུབ་པའི་འགྲོ་དོན་མཛད༔ པྲ་ཆེན་ཧ་ཏིས་འཕྲིན་ལས་དབང་བསྐུར་ཅིག༔ མཧཱ་གུ་རུ་ཨ་བྷི་རིཉྩ་ཧཱུྃ༔ དབྱིངས་དང་རིག་པ་

༄༅༔ ༔དབྱེར་མེད་བདེ་བའི་སྲས༔ ཐབས་ཀྱི་རང་བཞིན་རྩ་རླུང་རྣམ་པར་དག༔ ཤེས་རབ་རང་བཞིན་མཚན་མ་སྤྲོས་དང་བྲལ༔ དྷ་ན་སཾ་ཀྲིས་དབྱིངས་རིག་དབང་བསྐུར་ཅིག༔ མཧཱ་གུ་
རུ་ཨ་བྷི་རིཉྩ་ཧཱུྃ༔ འཆི་མེད་གྲུབ་པ་ཚེ་དཔག་མེད་ཀྱི་སྲས༔ ས་དང་ལམ་ལ་རབ་སྦྱངས་འབྲས་བུ་ཐོབ༔ རང་བཞིན་ལྷུན་གྱིས་གྲུབ་པའི་དགོངས་པ་ཅན༔ པདྨ་རྒྱལ་པོས་ཚེ་ཡི་དབང་བསྐུར་ཅིག༔ མཧཱ་གུ་
རུ་ཨ་བྷི་རིཉྩ་ཧཱུྃ༔ ནུས་པ་ཐོགས་མེད་ཕྱག་ན་རྡོ་རྗེའི་སྲས༔ རྫུ་འཕྲུལ་ཐོགས་མེད་སྡེ་བརྒྱད་བྲན་དུ་ཁོལ༔ ཀུན་ལ་དབང་བསྒྱུར་འཁོར་འདས་ས་ལེར་གཟིགས༔ གྷུ་ཡ་ཙན་ཏྲས་མཆོད་བསྟོད་དབང་བསྐུར་
ཅིག༔ མཧཱ་གུ་རུ་ཨ་བྷི་རིཉྩ་ཧཱུྃ༔ དྲག་སྔགས་མངོན་གྱུར་སྟོབས་ལྡན་ནག་པོའི་སྲས༔ མཐུ་རྩལ་ཆེན་པོས་གནམ་ལྕགས་ཐོག་ལྟར་འབེབས༔ ཞིང་བཅུ་ཚར་གཅོད་སྒྲོལ་ལམ་ཐབས་ལ་མཁས༔ ཤན་ཏིང་
གར་བྷས་དྲག་པོའི་དབང་བསྐུར་ཅིག༔ མཧཱ་གུ་རུ་ཨ་བྷི་རིཉྩ་ཧཱུྃ༔ དེ་ནས་བསྒྲུབ་རྫས་དབང་བསྐུར་ཏེ༔ ཧཱུྃ༔ ལྷག་པའི་དུར་ཁྲོད་ཐལ་ཆེན་རཀྟ་ཞག༔ ཧེ་རུ་ཀ་ཡི་གནས་བཅུ་དུར་ཁྲོད་བརྒྱད༔ དཔལ་
ཆེན་གྱིང་དང་མཁའ་འགྲོ་ཀུན་དང་གཅིག༔ དབང་ཆེན་ཐབས་ཀྱི་སྐུ་དང་རྫུ་འཕྲུལ་བསྐྱེད༔ བདག་ཉིད་ཆེན་པོ་རབ་ཏུ་སྦྱོར་བའི་རྟགས༔ སྔོན་གྱི་ཐུགས་དམ་རྟགས་དང་ཕྱག་རྒྱའི་དབང་༔ འདི་ནི་མ་མོ་

མཁའ་འགྲོ་རྣམས་ཀྱིས་ཀྱང་༔ ནང་མི་དང་ནི་ཇོ་བོར་འཛིན་པར་ཤོག༔ མཧཱ་སརྦ་ཨ་བྷི་རིཉྩ་ཧཱུྃ༔ ཞེས་བརྗོད་རྟགས་གསུམ་བཏབ་པར་བྱའོ༔ དེ་ནས་བདུད་རྩིའི་དབང་བསྐུར་ཏེ༔ ཧཱུྃ༔ དུག་ལྔ་མ་སྤངས་
སྐུ་ལྔའི་རྒྱན་དུ་སྣང་༔ འཁོར་བ་ཐུགས་རྗེས་བཟུང་ཕྱིར་ཞལ་དུ་གསོལ༔ རྩ་བརྒྱད་ཡན་ལག་སྟོང་སྦྱར་ཨ་མྲྀ་ཏས༔ དུག་ལྔ་སྒྲོལ་བའི་དབང་དང་ལྡན་པར་ཤོག༔ མཧཱ་སརྦ་པཉྩ་ཨ་བྷི་རིཉྩ་ཧཱུྃ༔ དེ་ནས་
གཏོར་མས་དབང་བསྐུར་ཏེ༔ ཧཱུྃ༔ གཏོར་གཞོང་ཆོས་དབྱིངས་གཏོར་མ་ཕྱག་རྒྱའི་ལྷ༔ དམ་སྐོང་མཉེས་མཆོད་མཧཱ་བ་ལིང་ཏ༔ འདོད་ཡོན་བདུད་རྩིའི་ཕུང་པོས་དབང་བསྐུར་བས༔ མི་ཟད་རིན་ཆེན་
གཏེར་ལ་སྤྱོད་པར་ཤོག༔ ཨོཾ་བྷ་ལིངྟ་ཨ་བྷི་རིཉྩ་ཧཱུྃ༔ དེ་ནས་བྱང་སེམས་རཀྟས་དབང་བསྐུར་བ༔ ཧཱུྃ༔ སྲིད་གསུམ་མ་ལུས་ཡུམ་གྱི་མཁའ་ལ་སྦྱོར༔ འདོད་ཆགས་རྣམ་པར་དག་པ་པདྨའི་རིགས༔
ཀུན་ཏུ་བཟང་མོ་ཡུམ་གྱི་བྷ་ག་ལ༔ མི་འགྱུར་ཐིག་ལེའི་དབང་མཆོག་ཐོབ་པར་ཤོག༔ མཧཱ་རཀྟ་ཨ་བྷི་རིཉྩ་ཧཱུྃ༔ དེ་ནས་དུར་ཁྲོད་རྫས་དབང་བསྐུར་བ་ནི༔ ཧཱུྃ༔ འཁོར་བ་མ་སྤངས་ཞིང་ཆེན་གཡང་ཤུན་
དང་༔ ཤ་ཆེན་ཀེང་རུས་ཐོད་པ་སྤྲུལ་པའི་སྐུ༔ ཁྲག་གི་རྒྱ་མཚོ་ཐུགས་རྗེའི་དྲི་ཆུ་དང་༔ ཉ་ཆེན་འཕན་དང་སྦྲུལ་ནག་ཟ་ར་ཚགས༔ གླང་ཆེན་ཀོ་རློན་སྟག་གཟིག་པུ་ཏྲའི་ཤུན༔ ཁམས་གསུམ་མ་ལུས་དབང་

༄༅༔ ༔སྡུད་དབང་ཐོབ་ཤོག༔ མཧཱ་སརྦ་ཨ་བྷི་རིཉྩ་ཧཱུྃ༔ དེ་ནས་ཡུངས་དཀར་ལྕག་དབང་ནི༔ ཧཱུྃ༔ སྒྲུབ་རྫས་ཡུངས་དཀར་མཆོག་གིས་དབང་བསྐུར་བས༔ ཕྲ་མོའི་ཏིང་འཛིན་ལས་སུ་
རུང་བ་དང་༔ གཟུགས་ཅན་དགྲ་དང་གཟུགས་མེད་བགེགས་འདུལ་ཕྱིར༔ སྤྲུལ་པ་མང་པོ་འགྱེད་པའི་དབང་ཐོབ་ཤོག༔ མཧཱ་ཤ་རི་རཾ་ཨ་བྷི་རིཉྩ་ཧཱུྃ༔ དེ་ནས་རྡོ་རྗེ་དྲིལ་བུའི་དབང་བསྐུར་བ༔ ཧཱུྃ༔ གསུང་
རབ་བཅུ་གཉིས་སྙན་པའི་སྒྲ་སྒྲོག་ཅིང་༔ ཡེ་ཤེས་དག་པ་ཆོས་ཀྱི་དབྱིངས་ཉིད་ཀྱིས༔ རྒྱལ་བ་ཡབ་ཡུམ་མཉེས་པར་མཛད་པ་ཡི༔ དྲིལ་བུ་འདི་ཡང་སྐལ་ལྡན་འདི་ལ་སྦྱིན༔ མུཾ་ཀུ་ལན་དྷ་རི་གྷན་དྷ་ཨ་བྷི་
རིཉྩ་ཧཱུྃ༔ ཧཱུྃ༔ དཔའ་བོ་ཆེན་པོ་ཐབས་ལ་མཁས་ཤིང་མཉེས༔ ཐུགས་རྗེ་བྱིན་རླབས་ཕུན་སུམ་ཚོགས་པ་ཡིས༔ སྐུ་ལྔ་ཡེ་ཤེས་ལྔའི་རང་བཞིན་མཆོག༔ རྡོ་རྗེ་འདི་ནི་སྐལ་ལྡན་ཁྱོད་ལ་སྦྱིན༔ བཛྲ་ཨ་བྷི་
རིཉྩ་ཧཱུྃ༔ དེ་ནས་ཕུར་པའི་དབང་བསྐུར་བ༔ ཧཱུྃ༔ ཆོས་ཉིད་རྟོགས་པར་བྱེད་པའི་ཡེ་ཤེས་དང་༔ ཕུར་བུ་དོན་གྱི་ལྟ་བའི་རང་བཞིན་དང་༔ ཕུར་བུ་ཆོས་སྐུར་རྟོགས་པའི་གདེང་ལྡན་གྱིས༔ དོན་དམ་སྤྲོས་
མེད་རྟོགས་པའི་དབང་ཐོབ་ཤོག༔ བཛྲ་ཀཱི་ལ་ཡ་ཨ་བྷི་རིཉྩ་ཧཱུྃ༔ དེ་ནས་ཕྲེང་བས་དབང་བསྐུར་བ༔ ཧཱུྃ༔ སྒྲུབ་རྫས་རིན་ཆེན་ཕྲེང་བས་དབང་བསྐུར་བས༔ བདེ་གཤེགས་ཡོངས་རྫོགས་ལྷ་རྣམས་སྒྲུབ་པ་

དང་༔ འཁོར་གྱི་མ་མོ་མཁའ་འགྲོ་ཆོས་སྐྱོང་རྣམས༔ ཐམས་ཅད་འདུ་ཞིང་འཁོལ་ནུས་དབང་ཐོབ་ཤོག༔ རཏྣ་མ་ལ་ཡ་ཨ་བྷི་རིཉྩ་ཧཱུྃ༔ དེ་ནས་རིག་འཛིན་ཚེ་དབང་བསྐུར་བ་ནི༔ ཧཱུྃ༔ ལྷུན་གྲུབ་ཕྱག་རྒྱ་
ཚེ་དབང་རྣམ་སྨིན་བཞི༔ ས་དང་ལམ་ལ་གནས་པའི་རིག་འཛིན་གྱིས༔ མི་འགྱུར་རྡོ་རྗེ་ཚེ་ཡི་དབང་བསྐུར་བས༔ འཆི་མེད་རིག་འཛིན་གྲུབ་པའི་དབང་ཐོབ་ཤོག༔ བཛྲ་ཨཱ་ཡུ་རེ་ཨ་བྷི་རིཉྩ་ཧཱུྃ༔ དེ་ནས་
དཀྱིལ་འཁོར་རྒྱན་དབང་བསྐུར༔ ཧཱུྃ༔ ལོག་རྟོག་གཅོད་པའི་ཤེས་རབ་རལ་གྲི་དང་༔ ཤེས་རབ་ཐབས་ལྡན་མ་རིག་འབིགས་པའི་མདའ༔ སྒྲིབ་མེད་སྐུ་གསུམ་རང་གསལ་མེ་ལོང་མཛེས༔ རིག་བཞི་ཡེ་
ཤེས་རང་གསལ་དར་མཚོན་འཕུར༔ མ་རིག་བག་ཆགས་ཀུན་འཁྲུད་ཁྲུས་བུམ་དང་༔ བདུད་བཞི་ཚར་གཅོད་ཡེ་ཤེས་ཕུར་པས་འབིགས༔ ཡོངས་རྫོགས་དཀྱིལ་འཁོར་རྒྱན་གྱིས་དབང་བསྐུར་རོ༔ མཧཱ་
སརྦ་ཨ་བྷི་རིཉྩ་ཧཱུྃ༔ ཧཱུྃ༔ རིག་པ་སྙིང་རྗེ་ཐབས་ཀྱི་གཟུངས་ཐག་དང་༔ ཡེ་ཤེས་ལྔ་ལྡན་ཚོན་སྐུད་དྲྭ་བ་དང་༔ ཀུན་བཟང་ཀུན་ཁྱབ་བླ་བྲེ་གུར་ཆེན་པོ༔ སྙིང་པོ་མི་ནུབ་རྟགས་ཀྱི་རྒྱལ་མཚན་དང་༔ འགྲོ་
དྲུག་སྙིང་རྗེས་སྐྱོབ་པའི་འཕན་ཕྲེང་དང་༔ ཤེས་སྐྱོབ་དར་ཁང་ཡོལ་བ་གསུམ་རིམས་དང་༔ སྲིད་པ་ཡོངས་སྒྲོལ་སྙིང་ཕྲེང་ཤ་སྣ་ཚང་༔ དཔའ་བོ་སྟག་ཤམ་འགབ་འཁོར་རྡུལ་གནོན་དང་༔ རིག་རྩལ་སྣ་

༄༅༔ ༔ཚོགས་པདྨའི་མེ་ཏོག་ཕྲེང་༔ ཕོ་བྲང་བཀྲ་ཤིས་རྫས་བརྒྱད་དབང་བསྐུར་རོ༔ མཧཱ་སརྦ་ཨ་བྷི་རིཉྩ་ཧཱུྃ༔ ཧཱུྃ༔ རྣམ་རྟོག་བདུད་འཇོམས་ཡེ་ཤེས་བདུད་རྩི་ཆེ༔ འཁོར་བ་ཡོངས་
གྲོལ་ཐུགས་རྗེ་ཆགས་པའི་ཁྲག༔ མ་རིག་མུན་སེལ་ཡེ་ཤེས་མར་མེ་དང་༔ བསོད་ནམས་ཡོངས་རྫོགས་ཕྱི་ནང་གསང་མཆོད་དང་༔ མི་འགྱུར་བརྟན་བྱེད་རྡོ་རྗེ་ཚེ་ཕྲེང་དང་༔ རྟེན་འབྲེལ་ཕུན་ཚོགས་རྫས་
བརྒྱད་རིན་ཆེན་བདུན༔ སྣང་སྲིད་ལོངས་སྤྱོད་མཆོད་སྤྲིན་དབང་བསྐུར་རོ༔ མཧཱ་སརྦ་རཏྣ་ཨ་བྷི་རིཉྩ་ཧཱུྃ༔ ཧཱུྃ༔ ཆོས་སྐུ་མི་འགྱུར་ཐབས་ཀྱི་རྡོ་རྗེ་དང་༔ ཆོས་དབྱིངས་ཀློང་ཡངས་ཤེས་རབ་དྲིལ་བུ་དང་༔
ཆོས་སྒྲས་སྟོང་གསུམ་ཁྱབ་བྱེད་རྔ་མཆོག་སྒྲ༔ མ་ཚོགས་ཕོ་ཉ་འབོད་པའི་གླིང་བུ་དང་༔ དམ་ཅན་ཌཱ་ཀི་སྡུད་བྱེད་ཌཱ་མ་རུ༔ ཚངས་པའི་གསུང་ལྡན་པི་ཝང་ཆོས་སྒྲ་སྒྲོག༔ མཆོད་རྫས་རྒྱ་མཚོའི་ཚོགས་
ཀྱིས་དབང་བསྐུར་རོ༔ གྷནྡྷེ་པུ་ཙ་སརྦ་ཨ་བྷི་རིཉྩ་ཧཱུྃ༔ དེ་ནས་གསང་བའི་དབང་བསྐུར་བྱ༔ རྡོ་རྗེ་རྣལ་འབྱོར་ཡུམ་ནི་བུ་ལ་གཏད་པར་བྱ༔ ཧཱུྃ༔ ཤེས་རབ་མཚན་ལྡན་ཡིད་འོང་དཔལ་གྱི་ཡུམ༔ སྐུ་
གསུམ་དབྱེར་མེད་བདེ་ཆེན་བསྐྱེད་པའི་ཕྱིར༔ བདེ་ཆེན་འཁོར་ལོའི་གནས་འདིར་དབང་བསྐུར་བས༔ བུ་ཁྱོད་ཆོས་ཉིད་ཆགས་བྲལ་དོན་རྟོགས་ཤོག༔ མཧཱ་པྲ་ཛྙཱ་པ་ར་མི་ཏ་ཨ་བྷི་རིཉྩ་ཧཱུྃ༔ དེ་ནས་ཚིག་

དབང་སེམས་ལ་བསྐུར་བ་ནི༔ ཧཱུྃ༔ སེམས་ཀྱི་རྣམ་རྟོག་འགྱུ་བ་རྒྱུན་ཆད་ནས༔ རང་རིག་གསལ་ལ་འཛིན་རྟོག་མེད་པར་གཞག༔ གཉིས་འཛིན་བྲལ་བ་ཕྱག་རྒྱ་ཆེན་པོ་ཏེ༔ དེ་ལས་མ་ཡེངས་རྒྱལ་བའི་
དགོངས་པ་ལོངས༔ ཛྙཱ་ན་པཉྩ་དྷརྨ་ཀཱ་ཡ་ཨ་བྷི་རིཉྩ་ཧཱུྃ༔ དེ་ནས་རབ་འབྱམས་བཀའི་དབང་བསྐུར་བ་ནི༔ ཧོཿ སྐལ་ལྡན་རིགས་ཀྱི་བུ་ཁྱོད་ལ༔ བླ་མ་རིག་འཛིན་ཡོངས་རྫོགས་ཀྱི༔ རབ་འབྱམས་
བཀའ་ཡི་དབང་བསྐུར་བས༔ དུས་འདི་ཕྱིན་ཆད་རྒྱལ་བའི་སྲས༔ ཁྱེད་ཀྱིས་འགྲོ་བ་འདུལ་བར་ཤོག༔ མཧཱ་དྷརྨ་ར་ཛ་ཨ་བྷི་རིཉྩ་ཧཱུྃ༔ ཞེས་བརྗོད་དེ་རྒྱུད་གཏད་དོ༔ དེ་ནས་ཡོན་དང་མཎྜལ་འབུལ་ལོ༔
གཏེར་སྲུང་མཆོད་ཅིང་བསྟན་མ་བསྐྱང་༔ དབང་བསྐུར་གྲགས་པ་ཀུན་ལས་ཁྱད་འཕགས་པའི༔ རིག་འཛིན་ཡོངས་རྫོགས་རབ་འབྱམས་བཀའི་དབང་༔ ཕྱི་རབས་ལས་ཅན་བུ་དང་འཕྲད་པར་ཤོག༔ ས་མ་
ཡ༔ རྒྱ་རྒྱ་རྒྱ༔ བྱང་ཟང་ཟང་ལྷ་བྲག་གི་སྐེད༔ བྲག་རི་དུག་སྦྲུལ་སྤུངས་འདྲའི་དབུས༔ སྙིང་མཛོད་སྨུག་པོ་ནས་རིག་འཛིན་རྒོད་ཀྱི་ལྡེམ་འཕྲུ་ཅན་གྱིས་བཏོན་པའོ༔ ༔